
ANUNȚ
privind organizarea unui concurs pentru ocuparea  pe durată nedeterminată a două funcţii contractuale de execuţie vacante de Muncitor calificat, cu durată normală a timpului de lucru de 8 ore/zi, din cadrul Primăriei orașului Livada


        Primăria Orașului Livada, județul Satu Mare, organizează, în conformitate cu art. 18 din Hotărârea Guvernului nr. 1336/2022, pentru aprobarea Regulamentului – cadru privind organizarea și dezvoltarea carierei personalului contractual din sectorul bugetar plătit din fonduri publice, și cu prevederile art. XXII alin. (3) lit. a) din Legea nr. 141/2025, cu modificările și completările ulterioare,
         concurs de ocupare a două funcții contractuale de execuție din cadrul Serviciului Gospodărie locală, respectiv:
· o funcție contractuală de execuție de Muncitor calificat IV – tâmplar (post unic), cod COR 752201, în cadrul Serviciului Gospodărie locală aflat, pe perioadă nedeterminată, cu durată normală a timpului de muncă de 8 ore/zi, 40 ore/săptămână. 
· o funcție contractuală de execuție de Muncitor calificat I – zidar (post unic), cod COR 711205, în cadrul Serviciului Gospodărie locală, pe perioadă nedeterminată, cu durată normală a timpului de muncă de 8 ore/zi, 40 ore/săptămână. 
Proba scrisă  va avea loc în data de 02 septembrie 2026, ora 10.00, la sediul Primăriei orașului Livada, loc. Livada, str. Oașului nr. 4, Județul Satu Mare – Sala de ședințe.

1. Probele stabilite pentru concurs: selecţia dosarelor de înscriere, proba scrisă, interviul.                   2. Condiţii de desfăşurare a concursului:
- pentru înscrierea la concurs, candidaţii vor depune dosarele de concurs la Biroul Resurse umane din cadrul Primăriei Oraşului Livada, până la data de 19 august 2026, ora 12.30. Selecția dosarelor va avea loc în data de 24 august 2026
- Data, ora şi locul organizării probei scrise – 02 septembrie 2026, ora 10.00 la sediul Primăriei Oraşului Livada. 
- Data, ora şi locul organizării interviului – 08 septembrie 2026, ora 10.00 la sediul Primăriei Oraşului Livada. 
3. Condiții generale: 
        Poate participa la concurs, persoana care îndeplineşte condiţiile prevăzute la art.15 din Regulamentul- cadru privind organizarea și dezvoltarea carierei personalului contractual din sectorul bugetar plătit din fonduri publice, aprobat prin H.G.nr.1336/2022, cu modificările și completările ulterioare, condiţiile prevăzute de Legea nr. 53/2003 - Codul muncii, republicată, cu modificările şi completările ulterioare, şi cerinţele specifice prevăzute la art. 542 alin. (1) şi (2) din Ordonanţa de urgenţă a Guvernului nr. 57/2019 privind Codul administrativ, cu modificările şi completările ulterioare:
    a) are cetăţenia română sau cetăţenia unui alt stat membru al Uniunii Europene, a unui stat parte la Acordul privind Spaţiul Economic European (SEE) sau cetăţenia Confederaţiei Elveţiene;
    b) cunoaşte limba română, scris şi vorbit;
    c) are capacitate de muncă în conformitate cu prevederile Legii nr. 53/2003 - Codul muncii, republicată, cu modificările şi completările ulterioare;
    d) are o stare de sănătate corespunzătoare postului pentru care candidează, atestată pe baza adeverinţei medicale eliberate de medicul de familie sau de unităţile sanitare abilitate;
    e) îndeplineşte condiţiile de studii, de vechime în specialitate şi, după caz, alte condiţii specifice potrivit cerinţelor postului scos la concurs;
    f) nu a fost condamnată definitiv pentru săvârşirea unei infracţiuni contra securităţii naţionale, contra autorităţii, contra umanităţii, infracţiuni de corupţie sau de serviciu, infracţiuni de fals ori contra înfăptuirii justiţiei, infracţiuni săvârşite cu intenţie care ar face o persoană candidată la post incompatibilă cu exercitarea funcţiei contractuale pentru care candidează, cu excepţia situaţiei în care a intervenit reabilitarea;
    g) nu execută o pedeapsă complementară prin care i-a fost interzisă exercitarea dreptului de a ocupa funcţia, de a exercita profesia sau meseria ori de a desfăşura activitatea de care s-a folosit pentru săvârşirea infracţiunii sau faţă de aceasta nu s-a luat măsura de siguranţă a interzicerii ocupării unei funcţii sau a exercitării unei profesii

4. Condiții specifice: 
1. Pentru funcția de Muncitor calificat IV – tâmplar (post unic):
- Studii generale/medii; 
- Certificat, diplomă, atestat în specializarea tâmplar;
 - Vechime în muncă și în specialitatea studiilor cerute – minim 3 ani.
2. Pentru funcția de Muncitor calificat I – zidar (post unic):
- Studii generale; 
- Certificat, diplomă, atestat în specializarea zidar;
 - Vechime în muncă și în specialitatea studiilor cerute – minim 1 an.

5. Dosarul de concurs va conţine, potrivit prev. art. 35 din HG nr. 1336/2022, următoarele documente:
- formular de înscriere la concurs, adresată conducatorului instituţiei publice organizatoare (formularul poate fi descărcat de pe site-ul Primăriei www.primaria- livada.ro, Secţiunea Concursuri);
-  copia actului de identitate sau orice alt document care atestă identitatea, potrivit legii, aflate în termen de valabilitate;
- copia certificatului de casatorie sau a altui document prin care s-a realizat schimbarea de nume, dupa caz;
- copiile documentelor care atesta nivelul studiilor si ale altor acte care atesta efectuarea unor specializari, precum si copiile documentelor care atesta indeplinirea conditiilor specifice ale postului solicitate de autoritatea sau institutia publica;
- copia carnetului de munca, a adeverintei eliberate de angajator pentru perioada lucrata, care sa ateste vechimea in munca si in specialitatea studiilor solicitate pentru ocuparea postului;
-certificat de cazier judiciar sau, dupa caz, extrasul de pe cazierul judiciar;
- adeverinta medicala care sa ateste starea de sanatate corespunzatoare, eliberata de catre medicul de familie al candidatului sau de catre unitatile sanitare abilitate cu cel mult 6 luni anterior derularii concursului; Adeverinţa care atestă starea de sănătate conţine, în clar, numărul, data, numele emitentului şi calitatea acestuia, în formatul standard stabilit de Ministerul Sănătăţii
- curriculum vitae, model comun european.
          Copiile de pe actele prevăzute mai sus, se prezintă însoţite de documentele originale, care se certifică pentru conformitatea cu originalul, sau în copii legalizate.
         Dosarele de concurs se depun la compartimentul resurse umane sau pot fi transmise de candidați prin Poșta Română, serviciul de curierat rapid, poșta electronică, înăuntrul termenului prevăzut mai sus. În situația în care candidații transmit dosarele de concurs prin Poșta Română, serviciul de curierat rapid sau poșta electronică, candidații primesc codul unic de identificare la o adresă de e-mail comunicată de către aceștia și au obligația de a se prezenta la secretarul comisiei de concurs cu documentele în original, pentru certificarea acestora, pe tot parcursul desfășurării concursului, dar nu mai târziu de data și ora organizării probei scrise, sub sancțiunea neemiterii actului administrativ de angajare. Transmiterea documentelor prin poșta electronică se realizează în format .pdf cu volum maxim de 1 MB, documentele fiind acceptate doar în formă lizibilă. Nerespectarea acestor  prevederi conduce la respingerea candidatului.

6. Bibliografie și tematică:
1. OUG nr. 57/2019 privind Codul administrativ, cu modificările și completările ulterioare, art. 155, art. 549 și 551;
2. Legea nr. 319/2006 privind securitatea si sanatatea in munca, cu modificările şi completările ulterioare - Norme generale de securitate si sănătate în muncă
3. Codul Muncii – Legea nr. 53/2003, r.a., art. 37-40, art. 247 – 265.

Notă: Se vor avea în vedere actele normative mai sus menționate actualizate/modificate la zi.
      Pentru relaţii suplimentare, vă puteţi adresa Compartimentului Resurse umane din cadrul Primariei Orasului Livada, sau la telefon 0261.840.720, jr. Anamaria-Mirabela Podina.

7. Calendarul de desfășurare a concursului:
· Depunerea dosarelor de către candidați – 06 august – 19 august 2026
· Selecția dosarelor – 24 august 2026
· Rezultatul selecției dosarelor – 25 august 2026, ora 16.00
· Depunerea contestațiilor la selecția dosarelor – 26 august 2026, ora 16.00
· Soluționarea contestațiilor la selecția dosarelor – 27 august 2026 
· Proba scrisă  – 02 septembrie 2026, ora 10:00, la sediul Primăriei Livada
· Afișarea rezultatului la proba scrisă  – 03 septembrie 2026, ora 11.00
· Depunerea contestațiilor pentru rezultatul probei scrise  – 04 septembrie, ora 11.00 
· Soluționare contestații proba scrisă – 04 septembrie, ora 16.00
· Proba interviu  – 08 septembrie 2026, ora 10.00
· Afișarea rezultatelor probei interviu – 08 septembrie 2026, ora 16.00
· Depunerea contestațiilor pentru rezultatul probei interviu  – 09 septembrie 2026, ora 10.00
· Soluționare contestații proba interviu – 10 septembrie 2026, ora 10.00
· Afișarea rezultatului final al concursului – 14 septembrie 2026.
9. Principalele atribuții ale postului: 
1. Pentru funcția de Muncitor calificat IV – tâmplar (post unic):
- produce și/sau repară mobila și alte produse din lemn:
- repararea ușilor, ferestrelor, geamurilor, podelelor din lemn și a încuietorilor sau balamalelor din clădirile aparținând primăriei și instituțiilor subordinate;
- recondiționarea și repararea mobilierului de birou (scaune, birouri, dulapuri, rafturi);
- executarea de mici reparații la mobilierul din școli, grădinițe sau cămine culturale administrate de primărie;
- îmbină, presează, încleiază, ajustează și finisează;
- răspunde de respectarea termenelor de executare a operațiunilor desfășurate;
- se încadrează în cheltuielile de materiale preconizate;
 - interpretează desene tehnice și efectuează calcule simple de apreciere a necesarului de material; - măsoară, trasează și montează subansamble;
 - organizează siguranța propriului loc de muncă;
 - planifică activitățile de lucru;
 - verifică calitatea lucrărilor executate;
 - analizează și rezolvă problemele privind calitatea activității și a lucrărilor realizate;
 - identifică și pregătește elementele de asamblat;
 - folosește timpul de muncă exclusiv pentru îndeplinirea sarcinilor de serviciu ;
- are capacitate de organizare a locului de muncă;
 - participă activ la rezolvarea sarcinilor echipei - răspunde altor sarcini stabilite de seful ierarhic direct și care au legătură directă cu obiectivul postului ocupat;
 - respectă cu strictețe regulile de protecție a muncii și P.S.I.;
 - își îmbunătățește permanent pregătirea sa profesională;
 
1. Pentru funcția de Muncitor calificat I – zidar (post unic):
- realizează sau reface elemente din cărămidă, BCA, piatră sau beton la clădirile aparținând primăriei;
- aplică tencuieli interioare și exterioare, reface zugrăveli, montează gresie și faianță în spațiile administrate de instituție;
- intervine la reparația trotuarelor, bordurilor, rigolelor, căminelor de vizitare, gardurilor sau a altor elemente edilitare de pe domeniul public;
- pregătește mortarele, betoanele și alte amestecuri necesare executării lucrărilor;
- remediază operativ defecțiunile de zidărie sau finisaje sesizate la sediul primăriei sau la instituțiile subordinate;
- răspunde de buna stare, curățarea și utilizarea corectă a sculelor, uneltelor manuale și utilajelor din dotare; 
- pregătește și organizează locul de muncă, asigurând curățenia după finalizarea intervențiilor;
 - respectă normele de sănătate și securitate în muncă (SSM) și pe cele de prevenire și stingere a incendiilor (PSI);
 - execută și alte sarcini stabilite de conducerea primăriei (primar, viceprimar) în limita competențelor profesionale. 


Întocmit, Comp. Resurse umane
Jr.  Podina A. Mirabela

                                                                                               PRIMAR
                                                                                  Ing. PIRICSI ARTHUR

